HeTree/MevakerConcSen huggingface dataset:
הערות הציבור יובאו בפני ועדת המומחים ולפיהן תכין, אם תמצא לנכון, נוסח מתוקן של הצעת התקן.
הצעת התקן שעובדה כאמור בידי ועדת המומחים תועבר לוועדה הטכנית.
הוועדה הטכנית תאשר את הצעת התקן כתקן כפי שהוגשה לה בידי ועדת המומחים או לאחר הכנסת שינויים בה, ותעביר אותה למנהל המכון.
מנהל המכון רשאי להעיר את הערותיו לתקן ולהחזירו לוועדה הטכנית וזו תחליט אם לקבלן או לדחותן.
עוד קובעים כללי התקנים כי תקן ייבחן מחדש חמש שנים לאחר אישורו (להלן - רוויזיה).
מכון התקנים מעורב באופן שוטף בפעילותן של ועדות אלו: נציגיו משתתפים בישיבות הוועדות, והמכון מסייע להן בניהול עבודתן (קביעת מועדי הדיונים, הכנת המצע לדיון וכו').
הדרך לסווג מבנה כמבנה ירוק לעומת מבנה שאינו כזה או לעומת מבנה המתיימר להיות כזה ( Green Wash ") היא באמצעות "תו ירוק- תעודה שהיא אסמכתה לעמידת המבנה בדרישות התקן המקומי לבנייה ירוקה.
הוועדה המרכזית לתקני איכות הסביבה (להלן - הוועדה המרכזית) אישרה בשנת 2001 את הצורך בהכנת תקן הבנייה הירוקה וקבעה את הרכב הוועדה הטכנית לבנייה ידידותית לסביבה (להלן - הוועדה הטכנית).
הוועדה הטכנית התכנסה לראש ונה בסוף שנת 2001 ומינתה את חברי ועדת המומחים לקביעת תקן הבנייה הירוקה (להלן - ועדת המומחים).
תקן הבנייה הירוקה אושר כאמור בספטמבר 2005 וניתן ליישמו בבניינים ובמערכות בבנייני מגורים ומשרדים32 .
התקן קובע כי בניין יסווג כ"בניין ירוק" אם הוא עומד בכל הדרישות הנקובות בחוק התכנון והבנייה על תקנותיו ועדכוניהן ואם צבר את הציון הנדרש בתקן33 ועמד בתנאי הסף של כל אחד מפרקי התקן34 .
מכון התקנים קובע אם המבנה עומד בדרישות תקן הבנייה הירוקה, ובהתאם לכך - אם המבנה זכאי לקבל "תו ירוק".
שיתוף חלקי של משרדי הממשלה בהליך התקינה : תקן הבנייה הירוקה הוא תקן חדשני ועשויה להיות לו השפעה רבה על שוק הבנייה.
האחריות למרבית התחומים שהתקן נוגע אליהם מוטלת על משרדי ממשלה שצברו ידע מקצועי רב בענף הבנייה, ולכן שילוב של נציגי משרדי הממשלה יכול היה לסייע להכנת תקן בנייה ירוקה מיטבי.
כאשר הוועדה המרכזית של המכון מאשרת את הצורך בהכנת תקן חדש, היא מבקשת מרשויות המדינה הרלוונטיות לשלוח נציגים מטעמן לדיוני הוועדה הטכנית.
המשרד הרלוונטי הוא המוסמך לקבוע, בהתאם לשיקוליו, איזה נציג ישתתף בדיונים.
אם נציג של משרד ממשלתי משתתף בוועדה הטכנית, לאותו משרד יש השפעה רבה למדי על התקן שהרי הוועדה הטכנית ממנה את ועדת המומחים ולאחר מכן קובעת אם לאשר את הצעת התקן.
ככלל, כשהוועדה המרכזית קובעת הרכב של ועדה טכנית, מכון התקנים מציע את משרדי הממשלה והגופים העיקריים שלדעתו צריכים להשתתף בהליך הכנת התקן.
בהתאם להצעתו, הזמינה הוועדה המרכזית את נציג משרד הפנים להשתתף בדיוני הוועדה הטכנית שמונתה להכנת תקן הבנייה הירוקה.
כמו כן, הזמינה הוועדה המרכזית את נציג המשרד.
התברר כי הנציגה ששלח משרד הפנים לישיבות בנושא הליך הכנתו של תקן הבנייה הירוקה לא השתתפה במרבית ישיבותיה של הוועדה הטכנית; לעומת זאת, .
בניין או מערכת בניינים והמתקנים הקשורים אליהם כגון גינה, חדרי אשפה וחניון 33 55 עד74 נקודות ל"בניין ירוק", ו-75 .
"נקודות ומעלה ל"בניין ירוק מצטיין 34 לדוגמה: בניין מגורים שצבר 60 נקודות אך איננו עומד בתנאי הסף - לפחות 14 .
נקודות בפרק האנרגיה, לא יזכה בתו ירוק 858 דוח שנתי61ב .
המשרד שלח מנהל בכיר כנציגו בוועדה הטכנית, ונציג זה השתתף ברוב הישיבות.
גם מנהלים אחרים מהמשרד היו מעורבים בהליך הכנתו של תקן הבנייה הירוקה.
עוד נמצא כי מכון התקנים לא הציע לוועדה המרכזית שנציג של משרד השיכון ישתתף בדיוני הוועדה הט כנית, והוועדה המרכזית לא הזמינה נציג של משרד השיכון לדיונים הללו, אף שמטבע המשרד להגנת הסביבה 859 .
הדברים למשרד זה ידע וניסיון מקצועי רב בתחום הבנייה.
רק ביוני 2005 , לפני שהתכנסה הוועדה הטכנית לדיון מכריע באישורו של התקן, קיבלו נציגי משרד השיכון, לטענתם בפעם הראשונה, את טיוטת ה תקן המוצע.
לנוכח טענתם כי התקן המוצע שגוי ויש לשנותו מן היסוד, החליט מכון התקנים לשתף את משרד השיכון בהכנתו.
עקב כך פעלו יחדיו נציגי המשרד ומשרד השיכון לצד מכון התקנים ּוועדותיו השונות לשפר את נוסח התקן.
הוועדה הטכנית אישרה את תקן הבנייה הירוקה במתכונתו החדשה בספטמבר 2005.
לדעת משרד מבקר המדינה, ההחלטה לאשר את התקן הייתה סבירה בנסיבות אלו.
עם זאת, ראוי היה שמכון התקנים והוועדה המרכזית יפעלו מלכתחילה לשילובו של משרד השיכון בתהליך כתיבת התקן, לנוכח הידע המקצועי הרב שנצבר במשרד זה בתחום הבנייה.
עידוד השימוש במ ים אפורים - בניגוד לעמדת משרד הבריאות : כאמור, אחד מעקרונות הבנייה הירוקה הוא עידוד השימוש במים אפורים.
נושא זה שנוי במחלוקת - אמנם, השימוש במים אפורים מביא לחיסכון במים, אך יש בכך משום סכנה לבריאות הציבור, משום שמים אלו מכילים ריכוז גבוה של נגיפים הגורמים לתחלואה35 , ודי בבליעת כמות מועטה של מים כדי לחלות.
טכנולוגיית הטיפול במים מורכבת מהבחינה ההנדסית ודורשת תחזוקה שוטפת של הצנרת ובקרה צמודה, שבלעדיה עלולים מים מזוהמים להיכנס לצנרת מי השתייה.
תקנות בריאות העם (איכותם התברואתית של מי -שתיה), התשל"ד - 1974 , קובעות כי שימוש במים הפסולים כמי שתייה מחייב אישור מיוחד ממשרד הבריאות; הוראות למתקני תברואה, התש"ל - 1970 , אוסרות על הפרדת מים הפסולים לשמש כמי שתייה מהשפכים, והוראות תמ"א 3436 מחייבות הוצאת שפכים מעיר למתקן טיפול רחוק.
תקן הבנייה הירוקה קובע כי ליזם יוענק ניקוד אם יש בבניין תשתית להפרדת מים אפורים37 .
עוד קובע התקן כי בכפוף לאישור משרד הבריאות יוענק ליזם ניקוד אם בבניין תופעל מערכת להפרדת מים אפורים ולטיהורם שתאפשר להשתמש בהם להשקיה או להפעלת מכלי הדחה.
יצוין כי לפי עמדת משרד הבריאות, הסכנה לבריאות הציבור גדולה אף י ותר בהכנת מערכת להפרדת מים אפורים בבתים פרטיים, מכיוון שיכולת הפיקוח שלו על הפרדה מוחלטת בין הצנרת של המים האפורים לזו של מי השתייה קטנה מאוד.
מכון התקנים ומשרדי הממשלה אמורים לפעול בתיאום ובשיתוף פעולה כדי למנוע אי-התאמה בין דרישות התקן ובין הוראות חיקוק או עמדת המשרד הממשלתי המופקד על התחום.
יתרה מזאת, בגלל רגישות הנושא והעובדה שמרבית הידע המקצועי בתחום זה נמצא בידי משרד הבריאות, היה על הוועדה הטכנית ומכון התקנים לשלב את נציג משרד הבריאות לפחות בדיוני ועדת המומחים שעסקו בתחום המים האפורים.
מיקרואורגניזמים פתוגניים 36 תכנית מתאר ארצית למשק המים- ביוב.
כלומר התקנת צנרת להפרדת מים מאמבטיות, ממקלחות, מכיורים ועוד 860 דוח שנתי61ב .
ואולם התברר שהוועדה הטכנית ומכון התקנים לא הזמינו את נציג משרד הבריאות לדיוני ועדת המומחים.
בשנת 2002 , עם פרסומה לראשונה של הצעת התקן להערות הציבור, הביע משרד הבריאות את התנגדותו לקביעה בדבר המים האפורים ופנה למכון התקנים בבקשה לבטלה, וכך עשה גם בשנת 2003 .
לא זו בלבד ששתי בקשות אלו לא נענו, אלא שגם בקשותיו בשנים 2008- 2009 ממכון התקנים להשתתף בדיוני ועדת המומחים על מנת להציג את עמדתו בעניין ואת הסכנות התברואתיות הכרוכות בו לא נענו.
המשרד להגנת הסביבה 861 .
נמצא כי תקן הבנייה הירוקה מאפשר הקמת תשתית להפרדת מים אפורים ואף נותן ניקוד עבורה.
מכון התקנים מעודד אפוא הקמת תשתית להפרדת מים אפורים באמצעות תקן הבנייה הירוקה, אך פעולתו אינה מתיישבת עם הוראות החוק ועם עמדת משרד הבריאות, כי יש בהפעלת התשתית משום סכנה לבריאות הציבור, ולא זו בלבד אלא שנבצר ממשרד הבריאות לקחת חלק בקבלת ההחלטות בעת גיבוש התקן.
אי-שיתוף משרד החינוך בהכנת תקן הבנייה הירוקה : במדינת ישראל בונים בממוצע כ- 200,000 מ"ר של מוסדות חינוך מדי שנה בשנה (כ- 1,600 כיתות); משרד החינוך הוא האחראי לאפיונם ולקביעת הסטנדרדים הנדרשים לבנייתם, הוא המאשר את התכניות האדריכליות שלהם והוא מממן את בנייתם.
באפריל 2009 התכנסה ועדת המומחים מחדש כדי לדון ברוויזיה של תקן הבנייה הירוקה, וכבר בדיון זה סיכמו חבריה כי יש להרחיב את התקן ולהחילו גם על מוסדות חינוך.
אף שלמשרד החינוך תפקיד חשוב בכל הנוגע לבניית מוסדות חינוך, לא דאגו הוועדה הטכנית ומכון התקנים לצרף לדיוניהם נציג מטעמו.
נציגי משרד החינוך אף לא היו ערים לקיום דיונים אלו, אלא לאחר שמשרד מבקר המדינה עדכן אותם בנושא בנובמבר 2009 .
התברר שמשרד החינוך עצמו החל לבחון את עקרונות הבנייה הירוקה של מוסדות חינוך ולהכין לשם כך רשימת עקרונות וקריטריונים שהם למעשה בבחינת תקן, שני במספר, לבנייה ירוקה של מוסדות חינוך.
בתשובת משרד החינוך מאוגוסט 2010 נאמר כי בנובמבר 2009 - לאחר שעודכן בדיוני הרוויזיה בכל הנוגע למוסדות חינוך - הוא פנה למכון התקנים בבקשה כי נציגיו יזומנו לדיונים אלו ואף מינה אדריכל ומהנדס מטעמו לצורך כך.
משרד הח ינוך ציין כי הוא משתף פעולה עם כל הגורמים אשר יש להם זיקה לבנייה ירוקה של מוסדות חינוך.
במועד סיום הביקורת אכן השתתף האדריכל מטעם משרד החינוך בדיוני הרוויזיה בכל הנוגע למוסדות חינוך.
תקן התייעלות אנרגטית במבנים - משרד התשתיות ורשות המסים .
משרד התשתיות מופקד על הבטחת מקורות אנרגיה מספקים למשק הישראלי.
אחת הדרכים למימוש מטרה זו היא שימוש חסכוני ויעיל בחשמל (להלן - התייעלות אנרגטית).
מאחר שצריכת חשמל בישראל גדלה בכל שנה 38 , יכולה ההתייעלות האנרגטית להפחית את השימוש בחשמל, לצמצם את הצורך בהקמת תחנות כוח נוספות ולהפחית את זיהום האוויר 39.
בהתאם להחלטת הממשלה משנת 2003 ולתמורות שחלו בשוק האנרגיה, משרד התשתיות קידם בשנת 2008 שתי החלטות העוסקות בהתייעלות האנרגטית ופעל .
38 על פי נתוני הלשכה המרכזית לסטטיסטיקה לשנת 2010 , צריכת החשמל הפרטית והציבורית הסתכמה בשנת 2000 ב- 11,873 מיליוני קוט"ש, ואילו בשנת 2009 עלתה הצריכה ל- 15,729 .
מיליוני קוט"ש 39 לעניין זה ראודוח שנתי 59 ב של מבקר המדינה ( 2009 '), עמ 1197 -1218 .
לצמצום צריכת החשמל בשיעור של %20 מצריכת החשמל הצפויה במשק לשנת 202040.
עוד פעל משרד התשתיות באמצעות מכון .
40 החלטה 3261 ממרס 2008 והחלטה 4095 מספטמבר 2008.
התקנים להכנת תקן (ת"י 5282 ) המדרג את הצריכה האנרגטית של בנייני מגורים ומשרדים (להלן - תקן התייעלות אנרגטית במבנים)41.
הפרק המרכזי בתקן הבנייה הירוקה הוא הפרק העוסק באנרגיה במבנים.
על מנת לעמוד בדרישות שנקבעו בפרק זה, על בניין המגורים לעמוד בתנאיו של תקן התייעלות אנרגטית במבנים42 או לחלופין לעמוד בתנאים שנקבעו בתקן אמריקני העוסק בעניין זה43.
בהתאם להחלטות הממשלה משנת 2008 , מונתה ועדת מנכ"לים בראשות מנכ"ל משרד התשתיות (להלן - ועדת המנכ"לים) להכנת תכנית עבודה להשגת יעדי ההתייעלות האנרגטית של המשק.
בדיוני הוועדה המליצו חבריה להשתמש בתקן התייעלות אנרגטית במבנים כמדד לתמריץ כלכלי, מכיוון שהוא בר -מדידה, ולהגדירו כתקן מחייב.
בהתאם לכך, הגדירה הממשלה בהחלטתה בספטמבר 2008 את הבנייה הירוקה כ"בנייה מודעת אנרגיה", ונקבע כי שר השיכון יידרש לגבש הנחיות בתחום זה.
החלטת הממשלה, המתבססת על עבודת ועדת המנכ"לים מתמקדת רק בהיבט האנרגטי של המבנה ואינה מביאה בחשבון אלמנטים אחרים הקשורים לבנייה ירוקה שמוצגים בתקן הבנייה הירוקה כגון מחזור פסולת ביתית ופסולת בניין.
מבקר המדינה כבר ציין בדוחות קודמים את הנזק שעלול להיגרם בגין אי-טיפול בפסולת מסוגים אלה 44.
בתחילת שנת 2006 הקימה רשות המסים ועדה בין-משרדית למיסוי "ירוק" (להלן - הוועדה למיסוי ירוק), שמטרתה הייתה לגבש מדיניות העוסקת בהפחתת זיהום האוויר שמקורו בתחבורה.
היא הייתה אמורה להמליץ על תמריצים מסוגים שונים להקטנת זיהום האוויר, ובכללם תמריצי מס.
בהחלטת הממשלה מספטמבר 2008 נקבע כי על הוועדה למיסוי ירוק (בשיתוף ועדת המנכ"לים) להגיש את המלצותיה לשימוש בכלי מיסוי להשגת ההתייעלות האנרגטית במשק, לרבות התייעלות אנרגטית במבנים, עד סוף מרס 2009 .
במועד סיום הביקורת טרם הוגשו ההמלצות הסופיות של הוועדה.
מתשובות רשות המסים מאוגוסט ומדצמבר 2010 עולה כי בכוונת הוועדה "להמליץ על אמצעי רגולאטורי ולא מיסויי לעידוד בנייה חוסכת אנרגיה, כלומר ההמלצה היא להתקין תקנות על סמך תקנים ישראליים 5281 ו- 5282 המחודשים על כל חלקיהם.
", לאחר שהרוויזיה בעניינם תסתיים (ראו להלן).
הוראת חיקוק שמחייבת לפעול על פי תקן מסוים מקנה לו מעמד שדומה למעמדו של תקן רשמי מחייב.
41 לתקן התייעלות אנרגטית במבנים שני חלקים- הראשון עוסק בהתייעלות אנרגטית בבנייני מגורים, והשני עוסק בהתייעלות אנרגטית בבנייני משרדים.
42 תקן התייעלות אנרגטית במבנים (חלק2 - בנייני משרדים) לא היה קיים במועד אישור תקן הבנייה הירוקה, ולכן הוא איננו כלול בת קן בגרסתו שהייתה תקפה בעת הביקורת.
43 2001 ASHRAE Handbook (SI Edition) - FUNDAMENTALS , Chapter 8 - "Thermal Comfort" - התקן עוסק בתנאים של נוחות תרמית, טווח הטמפרטורות שבהן יחוש האדם בנוח.
הוא נע בין כ-18 מעלות בחורף ל-24 ,מעלות בקיץ בסביבת לחות גבוהה ובסביבה יבשה - עד כ-26 .
מעלות 44 ראודוח שנתי 42 של מבקר המדינה ( 1992 '), עמ 150-154 ; דוח שנתי58 ב של מבקר המדינה ( 2008,) 'עמ 589-611 .
בדצמבר 2009 אישרה ועדת השרים לענייני חקיקה 45 את הצעת חוק התייעלות אנרגיה במבני ציבור 46 , ובה נקבע כי בניין ציבורי ירוק יעמוד בדרישות התקן הישראלי לבנייה ירוקה, ומתקן .
45 /החלטה חק602 , שקיבלה תוקף של החלטת ממשלה בדצמבר 2009.
46 /הצעת חוק פ 804/18 , שהגישו חברי הכנסת דב חנין, ניצן הורוביץ, אופיר פינס -פז ואורית זוארץ.
ציבורי יעמוד בדרישות תקן התייעלות אנרגטית במבני משרדים (שבהם עוסק החלק השני של תקן זה).
בהתאם לכך, משרד התשתיות פועל להתקנת תקנות47 ל"בנייה מודעת אנרגיה" בבנייני מגורים, ובמסגרתה להפוך את תקן ההתייעלות האנרגטית במבנים, על שני חלקיו, לתקנה מחייבת, בנפרד מהטיפול בתקן הבנייה הירוקה.
משמע שרק פרק האנרגיה שבתקן הבנייה הירוקה יהפוך למחייב.
יוצא אפוא כי אם תקן התייעלות אנרגטית במבנים יהיה מחייב, תחול התקדמות ניכרת ביישום הפרק המרכזי של תקן הבנייה הירוקה, העוסק בחיסכון באנרגיה.
אולם, כאמור, תקן הבנייה הירוקה הוא תקן רחב היקף שדן, בין השאר, בסוגיות הקשורות בשימור הקרקע תוך כדי הבנייה, במניעת זיהומה ובעמידה בדרישות של צפיפות מינימלי ת48 , של איכות האוויר49 ושל מניעת רעש50 .
עקב כך יזמים יפעלו בדרך המחייבת אותם- על פי תקן התייעלות אנרגטית במבנים - ואפשר שלא יפעלו בהתאם לשאר הדרישות שנקבעו בתקן הוולונטרי של הבנייה הירוקה.
יש בכך כדי להמחיש את אי-הבהירות בפעילות הממשלתית בכל הנוגע לבנייה ירוקה.
הממשלה אפשרה אם כן פעולות נקודתיות של משרדיה, כל אחד בתחום אחריותו ומקצועיותו, ללא תיאום מראש, משום שבמועד סיום דוח הביקורת טרם גיבשה מדיניות אחידה ליישום הבנייה הירוקה; עקב כך לעתים לא עלו ההחלטות והפעולות של משרדים מסוימים בקנה אחד עם אלה של משרדים אחרים.
תקן חדש לבנייה ירוקה .
כאמור, כללי התקנים קובעים כי תקן ייבחן מחדש חמש שנים לאחר אישורו.
באפריל 2009 החלה ועדת המומחים לדון ברוויזיה לתקן הבנייה הירוקה, אשר על פי דברי נציג מכון התקנים, אמורה הייתה להסתיים לקראת אמצע שנת 2010.
בסוף שנת 2009 החליט השר להגנת הסביבה לבחון מחדש את התקינה המעודכנת לאותה עת בנושא בנייה ירוקה, ובפרט את תקן הבנייה הירוקה; בתחילת שנת 2010 קבע מנכ"ל המשרד כי יש להכין תקן בנייה ירוקה חדש, אשר יהיה מוסכם על כל הגורמים לא יאוחר מהרבעון האחרון של שנת 2010 .
באמצע שנת 2010 אישר השר להגנת הסביבה את המתווה החדש לרוויזיה של תקן הבנייה הירוקה ואת לוח הזמנים ליישומה; מנכ"ל המשרד אישר, לממן גם את הכנת התקן החדש.
השר להגנת הסביבה החליט אפוא שלא להמשיך ברוויזיה של התקן שמכון התקנים כבר החל בביצועה, אלא להכין תקן בנייה ירוקה חדש.
47 במסגרת חוק מקורות אנרגיה, התש"ן- 1989.
48 בהתאם ללוח1 'בתכנית מתאר ארצית מס35.
49 ראודוח שנתי 39 של מבקר המדינה ( 1989) , 'עמ 488-492 ודוח שנתי 43 של מבקר המדינה ( 1993 '), עמ 75-87 .
50 ראודוח שנתי 47 של מבקר המדינה( 1997 '), עמ 122-135 .
רק לאחר כעשר שנים שבהן פועל המשרד לקידום הבנייה הירוקה ולצד פעולות נקודתיות שביצעו משרדי ממשלה אחרים, כאמור לעיל, החלו כל המעורבים לשתף פעולה לקידום תקן בנייה ירוקה אחיד ומוסכם.
המשרד להגנת הסביבה 867 .
לדעת משרד מבקר המדינה, יש במהלך זה לתרום לקידום נושא מורכב שמשרדי ממשלה אחדים אחראים לטיפול בו, כל אחד בתחום אחר.
עם זאת - לפי לוח הזמנים המוצע, השלמת התהליך תהיה לכל המוקדם בשנת 2011 - יחול עיכוב של שמונה שנים לפחות ביישום עקרונות הבנייה הירוקה בישראל.
בתשובתו של מנכ"ל המשרד מאוגוסט 2010 הוא ציין כי המשרד החליט לקבל עליו את ההובלה של הבנייה הירוקה ולפעול לקידומה בשיתוף פעולה עם כל העוסקים בענף.
לדעת משרד מבקר המדינה, מדיניות המשרד תתרום לקידום הבנייה הירוקה בישר אל.
אולם על מנת שהיא תישא פרי, על המשרד לוודא שבעבודת המטה ישולבו משרדי הממשלה הרלוונטיים - ובפרט המשרדים אשר בידיהם עיקר הסמכויות בתחום הבנייה, ובמקרים הראויים תתורגם עבודת המטה להוראות מחייבות.
פעולות השלטון המקומי .
כאמור, משרדי הממשלה הרלוונטיים לא גיבשו מדיניות לעידוד הבנייה הירוקה ואף חלוקים בדעתם לגבי איכותו של התקן לבנייה ירוקה - שהוא הנושא המרכזי שבו קודמה הבנייה הירוקה.
למשרד מבקר המדינה התברר כי כמה רשויות מקומיות ּוועדות מקומיות לתכנון ולבנייה, שלא היו מודעות לביקורת של משרדי הממשלה על איכות התק ן, ולכך שהתקן עתיד להשתנות באופן מהותי, עודדו בנייה ירוקה בתחומן וחייבו יזמים הפועלים בתחומן לעמוד בדרישות תקן הבנייה הירוקה לשם קבלת היתר בנייה.
למשל, מועצת העיר רעננה אישרה בשנת 2009 את הטמעתו של תקן הבנייה הירוקה כתקן מחייב, ולכן כל בניין חדש ברעננה יחויב לעמוד בו.
בתשובתו של ראש עיריית רעננה מאוגוסט 2010 צוין כי כיוון שעד אותו מועד טרם הצליחה הממשלה לגבש מדיניות סביבתית כוללת בנושא הבנייה הירוקה והשאירה חלל בתחום, מנסות רשויות מקומיות לקדם ערכים של פיתוח בר-קיימה, ובכלל זה בנייה ירוקה.
רק למקרא טיוטת הדוח של מבקר המדינה התברר לעירייה כי השר להגנת הסביבה החליט לחולל שינוי יסודי בתקן.
פעולות המדינה לעידוד הבנייה הירוקה .
מחקרים מלמדים כי בניית מבנה ירוק עולה בממוצע עד 8% יותר מבניית מבנה אחר51 , אולם הכסף הנחסך בהוצאות השוטפות של אחזקת המבנה מחזיר את ההשקעה בתוך שנתיים עד עשר .
51 ,כמה מחקרים אחרים טוענים כי הבנייה הירוקה אינה יקרה מהבנייה הרגילה.
למשל מחקר שהשווה בין 45 מבנים שתוכננו על פי כללי התקן האמריקאי המוביל לבנייה ירוקה ( LEED ) ובין93 מבנים שאינם עומדים בדרישותיו, ראו Lisa Fay Matthiessen & Peter Morris , Examining the cost of Green, http://www.
, וכן מחקרים הטוענים כי תוספת העלות הממוצעת נמוכה יותר; למשל במחקר שלהלן נמצא כי תוספת העלות הממוצעת לבנייה הירוקה היא 2%-6.
5% , ראו Greg Kats, "The Costs and Financial Benefits of Green Buildings" , A Report to California's Sustainable Building Task Force , (2003) המשרד להגנת הסביבה 869 .
בעבודה שהוכנה בשנת 2008 על מכרזי מינהל הדיור הממשלתי52 נקבע כי ההשקעה הראשונית הנדרשת לבניין משרדים ירוק מוחזרת בתוך כשנתיים בלבד, נוסף על התועלת העקיפה (גידול בפריון העובדים בעקבות שיפור תנאי סביבת העבודה) וההשפעות החיצוניות (הפחתת זיהום האוויר) של הבנייה הירוקה.
מניסיונן של מדינות ה- OECD עולה כי למעורבות הממשלתית חשיבות רבה בשוק הבנייה הירוקה, והשימוש בכלי אסדרה (רגולציה) ובתמריצים כלכליים מסייע להטמעת עקרונותיה.
לכן ממשלת ישראל, שהיא צרכן בולט בשוק הבנייה, יכולה להטמיע את השי נויים הנדרשים במגוון אמצעים - למשל בהגדלת היצע הדירות הירוקות ובהקטנת עלות הבנייה הירוקה על ידי מתן תמריצים כלכליים ליזמים ולציבור הצרכנים מחד גיסא, ומאידך גיסא, היא יכולה לנצל את יתרון הגודל שלה לרכישת שירותי בנייה על מנת לאמץ סטנדרדים של בנייה ירוקה במכרזיה.
כך גם תוכל ליהנות מיתרונות הבנייה הירוקה, כפי שהוצגו בעבודה משנת 2008.
עד מועד סיום הביקורת, אוקטובר 2010 , טרם השלים משרד האוצר עבודת מטה כוללת לבחינת מעורבותה של המדינה בבנייה הירוקה לרבות בדיקת האפשרות להשתמש בתמריצים כלכליים לעידודה.
הבדיקה העלתה כ י רק הוועדה למיסוי ירוק פעלה לקדם אלמנטים של בנייה ירוקה כאמור, בראש ובראשונה, באמצעים רגולטוריים.
בתשובתו מאוקטובר 2010 השיב אגף התקציבים במשרד האוצר כי הבנייה הירוקה נבחנה במסגרת ועדת המנכ"לים להפחתת פליטת גזי חממה בראשות מנכ"ל משרד האוצר 53.
צוות משנה מטע ם ועדת המנכ"לים בחן את העלויות והתועלת ביישום מדיניות ממשלתית לבנייה ירוקה, אך לא מצא כדאיות כלכלית ודאית ברמה המשקית, בעיקר נוכח מיעוט המחקרים שבנושא וחילוקי דעות בין מומחים שונים בדבר המידע הקיים.
משרד מבקר המדינה מעיר כי המלצות צוות המשנה של ועדת המנכ"לים כפי שהוצגו בתשובת אגף התקציבים, אינן עולות בקנה אחד עם תשובת המשרד להגנת הסביבה למשרד מבקר המדינה מאוגוסט 2010 , שבה הובהר כי המשרד מקדם את הבנייה הירוקה, ובכלל זה הכנת התקן החדש לבנייה ירוקה, עד מרס 2011 .
המשרד הודיע שהוא בוחן הפיכת חלקים ממנו למחייבים ואף בוחן את יישומם של כלים כלכליים לעידוד הבנייה הירוקה.
זאת ועוד, יצוין כי מתשובת רשות המסים מדצמבר 2010 עולה שצוות משנה אחר - הוועדה למיסוי ירוק - מתכוון להמליץ על אימוץ תקן התייעלות אנרגטית במבנים ותקן הבנייה הירוקה כמחייבים.
לדעת משרד מבקר המדינה, התשו בות השונות מדגישות את הצורך בקביעת מדיניות סביבתית עקבית בעניין בנייה ירוקה על כל מרכיביה, .
52 ,פארטו הנדסה בע"מהטמעת עקרונות לבנייה "ירוקה" ותכנון בר -קיימא במכרזי הדיור הממשלתי , ( 2008 .
העבודה הוזמנה על ידי המשרד ומינהל הדיור הממשלתי 53 ועדת המנכ"לים מונתה בעקבות החלטת ממשלה 1504 שהתקבלה במרס 2010 .
ועדת המנכ"לים בוחנת את הבנייה הירוקה רק בהקשר של התייעלות אנרגטית במבנים.
ובכלל זה מעורבותה של המדינה בכך, ובהחלתה על כל משרדי הממשלה ועל השלטון המקומי.
המשרד להגנת הסביבה 871 .
ואכן, בסוף נובמבר 2010 , לאחר מועד סיום הביקורת, החליטה ממשלת ישראל54 לגבש תכנית לאומית להפחתת פליטת גזי החממה ולהטיל על השר להגנת הסביבה לעדכן את תקן הבנייה הירוקה עד יולי 2011 ולבצע פרויקט חלוץ לשילוב בנייה ירוקה במבנים חדשים55 , ועל שר השיכון החליטה להטיל לקיים פרויקט חלוץ של התייעלות אנרגטית במבנים קיימים לא יאוחר מיוני 2011.
מדינת ישרא ל פועלת בשוק הבנייה באמצעות כמה גופים, ובהם מינהל מקרקעי ישראל, המשווק קרקעות, ומינהל הדיור הממשלתי, האחראי לניהול נכסי הדיור של משרדי הממשלה56 ועוסק בתוקף תפקידו בתכנון ובביצוע של מיזמי בינוי חדשים57 .
ובשכירת מבנים למשרדי הממשלה בהתאם להחלטת הממשלה משנת 2003 , ניסח מינהל מקרקעי ישראל תכנית אסטרטגית לפיתוח בר-קיימה, שחלק ממשימותיה נוגעות להנחיות לבנייה ירוקה ולשימור קרקע וסביבה.
עד מועד סיום הביקורת טרם שולבו הנחיות אלו במכרזיו.
מינהל הדיור הממשלתי לא הטמיע את עקרונות הבנייה הירוקה במכרזיו.
מכל האמור עולה כי ב מועד סיום הביקורת טרם ניצלה הממשלה את מעמדה כצרכן בולט בשוק הבנייה כדי להטמיע בו סטנדרדים חדשים של בנייה ירוקה.
בתשובתו מנובמבר 2010 השיב מינהל הדיור הממשלתי כי למינהל מפרט ירוק חדש, שכבר משמש אותו בפעילותו השוטפת והוא, בין השאר, מתעדכן באופן שוטף בכל תחום טכנולוגי לרבות הבנייה הירוקה.
עוד ציין כי המפרט הירוק מיושם בפרויקטים שבשלבי ביצוע, והחברות שהתחרו במכרזים נדרשו להעסיק יועצים לבנייה ירוקה ולקבל את אישור מכון התקנים.
מספר המבנים עם תו ירוק .
במדינות אחדות, בעיקר בארה"ב ובאירופה, הבנייה הירוקה מפותחת ל מדי, בין השאר בעקבות פעולותיהן של ממשלותיהן להטמעתה, ובכלל זה גידול שנתי במספר המבנים הירוקים ובשיפור ובעדכון של התקנים הרלוונטיים בהתאם לשינויים הטכנולוגיים ולצבירת הניסיון המקצועי.
במדינת ישראל המצב שונה: במועד סיום הביקורת, כחמש שנים לאחר אישור התקן, נבנו רק שישה מבנים בעלי תו ירוק בשטח כולל של 70,000 מ"ר- שלושה מבנים אושרו בשנים 2007 - 2008 והשלושה האחרים- בשנת 2010 .
אף שתקן הבנייה הירוקה מתייחס גם לבנייני מגורים- עיקר השטח המבונה במדינת ישראל - במועד סיום הביקורת לא היה בישראל מבנה מגורים אחד בעל תו ירוק.
55 שאכלוסם מתוכנן להיות לא יאוחר מיוני 2013.
מבנים בשטח כולל של כשני מיליון מ"ר 57 .
למעט דיור פונקציונלי כגון בתי חולים ובתי ספר 872 דוח שנתי61ב .
שילוב עמותה בהפעלת תקן הבנייה הירוקה .
פעמים רבות נושאים של מדיניות סביבתית עולים על סדר היום הציבורי בעקבות יזמתם ומעורבותם של ארגונים שאינם חלק מן הסקטור הציבורי, ולעתים אותם ארגונים מעורבים גם בהפעלת המדיניות.
על גורמי השלטון לפקח על הארגונים האלה כדי למנוע פגיעה באינטרס הציבורי.
כאמור, לפי חוק התקנים, התשי"ג - 1953 , מכון התקנים וכל גורם ש הממונה על התקינה במשרד התמ"ת אישר כי הוא בגדר "מעבדה מאושרת" רשאים לבדוק את מידת התאמתו של מצרך לתקן או לתקן רשמי ולתת תעודה בדיקה על כך.
לשם כך נוהג מכון התקנים להתקשר עם גורמים חיצוניים.
בכל הנוגע לתקן הבנייה הירוקה וליישום עקרונותיה התקשר המכון עם עמותה (להלן - העמותה).
העמותה הוקמה ביוני 2004 על מנת לקדם את נושאי איכות הסביבה והייתה בין יוזמי הבנייה הירוקה בישראל.
עם החברים בה נמנים גורמים שיש להם עניין בתחום הבנייה הירוקה הפועלים גם במסגרת השוק הפרטי 58 וכן גופים עסקיים הפועלים במסגרת הנקראת "עמית עסקי" (להלן - עמית עסקי).
לאחר אישור תקן הבנייה הירוקה, בפגישה בתחילת שנת 2007 בין מייסדי העמותה למנהלי מכון התקנים, סוכם על שיתוף פעולה ביניהם.
בהתאם לכך, כמה מחברי העמותה השתתפו בוועדות הציבוריות והיו מעורבים במועד סיום הביקורת בהליכי הרוויזיה של תקן הבנייה הירוקה.
חברי עמותה נוספים היו מרצים בקורס של מכון התקנים, המכשיר לתפקיד של "מְלַווה בנייה ירוקה".
העמותה משמשת כבודק מטעם מכון התקנים, ותפקידה להמליץ על מידת התאמתו של מבנה לתקן הבנייה הירוקה לצורך סיווגו כ"בניין ירוק" כמשמעותו בתקן זה.
המלצותיהם מועברות גם למינהלת התו הירוק - ועדה הפועלת במסגרת מכון התקנים, שחבריה נציגי ציבור וממשל59 ובסמכותה לאשר מתן תו ירוק; גם בה משתתפים חלק מחברי העמותה ובהם יו"ר העמותה.
בשנת 2009 נחתם הסכם בין העמותה למכון התקנים, ולפיו העמותה תשמש כבודק מטעם המכון; מאותו מועד בדקה העמותה באמצעות אחד מחבריה את כל המבנים שיזמיהם פנו למכון התקנים בבקשה לקבל תו ירוק.
עם זאת ראוי לציין כי שלושה מששת המבנים אושרו בשנת 2007 , קודם שנחתם ההסכם.
מבנים אלו נדונו לראשונה בסדנה ייחודית שארגן מכון התקנים בהשתתפותם של חברי העמותה.
חלק מהחברים המרכזיים בעמותה שהשתתפו בסדנה, בדקו בהמשך את שלושת המבנים והמליצו על מתן תו ירוק בשנת 2007 .
)(ראו פרטים בהמשך בשנת 2009 החליטו מכון התקנים ומינהלת התו הירוק לפצל את מינהל ת התו הירוק לשלוש ועדות, שאחת מהן היא הוועדה המקצועית לבנייה.
הוחלט כי בסמכות הוועדה המקצועית לבנייה לאשר מתן תו ירוק, ואין צורך לדון בבקשות אלו גם במסגרת מינהלת התו הירוק.
עם זאת, אם אחד מחברי הוועדה המקצועית לבנייה או היזם שפנה למכון התקנים יבקשו זאת, אזי הבקשה למתן תו ירוק תעלה לדיון במינהלת התו הירוק והיא תחליט בעניין.
יו"ר העמותה חבר במינהלת התו הירוק ובוועדה המקצועית לבנייה.
להלן פרטים על שילובה של העמותה בהפעלת תקן הבנייה הירוקה ועל דרכי הפיקוח והבקרה של המכון עליה.
58 על פי אתר האינטרנט של העמותה, בעמותה חברים כ-300 .
כגון נציגים מארגון הקבלנים, מארגון היצרנים, מארגון הצרכנים וממשרדי ממשלה 874 דוח שנתי61ב .
על מכון התקנים חלות נורמות יסוד של המשפט הציבורי 60 ; על פי כלל יסוד במינהל ציבורי תקין, לעובד ציבור אסור להימצא במצב שיש בו חשש לניגוד עניינים.
אשר על כן, ראוי כי מכון התקנים יקבע נהלים פנימיים בנושא ניגוד עניינים והדרכים למניעתו ויחילם על עובדיו ועל הגופים החיצוניים הפועלים מטעמו.
נמצא כי רק במועד סיום הביקורת, אוקטובר 2010 , גיבש מכון התקנים נוהל שעניינו מניעת ניגוד עניינים והדרכים להסדרתו; עד אותו מועד הוא לא דרש מעובדיו לדווח בכתב לממונים עליהם או ליועץ המשפטי של המכון על חשש לניגוד עניינים.
כאמור, משנת 2007 , בהתאם לסיכום מכון התקנים עם העמותה, היא מעורבת בפעילות המכון בכל הנוגע לבנייה ירוקה.
אמנם בעמותה מאות חברים, אך בפועל מעורבים בפעולותיה רק כמה מחברי מוסדות העמותה ומספר מועט של חברים נוספים, שהם אלה אשר מנהלים אותה הלכה למעשה61 (להלן- חברים מרכזיים בעמותה).
ניגוד העניי נים של מרכז נושאי איכות הסביבה במכון התקנים : מרכז נושאי איכות הסביבה ואחריות חברתית באגף איכות והסמכה במכון התקנים 62 הוא נציג המכון בדיוני ועדת המומחים להכנת תקן הבנייה הירוקה, מרצה בקורס מלווי בנייה ירוקה, מנחה של בודקי המבנים מטעם העמותה ושותף לדיוני מינה לת התו הירוק כנציג מכון התקנים (להלן - מרכז איכות הסביבה).
הוא אמור גם להיות איש קשר בין העמותה למכון, ובין השאר, לפקח על פעולותיה.